recursal/SuperWikiNEXT-32B huggingface dataset:
**خواجہ محمود راجن**سلسلہ چشتیہ لے معروف بزرگ ہیں۔  

خواجہ محمود راجن اپنے والد گرامی خواجہ علم الدین کے بعد مسند نشین ہوئے، چشتیہ نسبت کے علاوہ شیخ خازن سے خرقۂ سہروردیہ بھی پایا تھا بلکہ سیّد محمد گیسودراز ، شیخ ابوالفتح اور شیخ عزیزاللہ (خلیفہ مجاز محبوب الہٰی ) سے بھی خلافت عطا ہوئی تھی۔  ذہنی میلان یہ تھا کہ یک گیرد محکم گیر پر عمل پیرا رہا با جائے، اہل علم سے تھے اور علم کے قدر دان تھے، روایت ہے کہ ’’جو شخص بھی آپ سے کسب فیض کے لیے آتا آپ پہلے اسے دینی علوم کی طرف لگاتے اور اگر اس شخص میں علم کی رغبت و محبت ہوتی تو اس پر بے شمار انعامات کرتے، کتابیں اور نقدی اپنی گرہ سے عطا فرماتے اور پھر جو شخص علوم دینیہ کے حصول کے بعد آپ کا مرید ہو جاتا اسے قلیل مدت میں بغیر کسی مجاہدہ کے درجات اعلیٰ تک پہنچا دیتے۔‘‘  ایسا معلوم ہوتا ہے کہ اس سلسلۂ عظیم کے تمام نامور شیوخ علم کے بغیر کسی مقام و مرتبہ کے قائل نہ تھے، انھیں خوب دیا تھا کہ فرمانِ الہٰی یہی ہے کہ علم اور بے علم برابر نہیں ہو سکتے، یہ تو عام متوسلین کے حوالے سے تھا خلافت کے لیے تو علم بنیادی شرائط میں سے تھا، علم، عمل اخلاص ان بزرگوں کے نزدیک خلافت کے لزومات میں سے تھے، ایسا نہ ہوتا تو انکار کر دیتے جیسا کہ محبوب الہٰی نے اخی سراج کے حوالے سے بیان کیا ہے، روایت ہے کہ جب محبوب الہٰی اپنے مریدین کو خلافت سے سرفراز فرمانے لگے تو لوگوں نے اس (یعنی اخی سراج رحمۃا للہ تعالٰی علیہ) کا نام بھی پیش کیا، شیخ رحمۃ اللہ تعالٰی علیہ نے فرمایا: ’’اس کام میں سب سے پہلا درجہ علم کا ہے۔‘‘ مولانا فخر الدین زرادی کو رحم آگیا اور انھوں نے چھ مہینے کے اندر اس کو عالم متبحر بنانے کا دعویٰ کیا گیا تو انھوں نے ’’آئینہ ہند‘‘ کا خطاب دے کر خلافت سے سرفراز فرمایا۔  یہ تھا وہ معیار جو شیخ راجن کے ہمیشہ پیشِ نظر رہا۔ شیخ راجن نے 22 صفر 900ھ کو انتقال فرمایا، کہا جاتا ہے کہ احمدآباد میں دفن کیا گیا مگر بعد میں آپ کے مرید باصفا خواجہ جمال الدین چمن نے مزار کھود کر آپ کا جسد نکال لیا اور آبائی قبرستان پیراں پتن میں دفن کیا جو آج بھی زیارت گاہ ہے۔

حوالہ جات
---------

1. ↑  تذکرہ خواجگانِ تونسوی: 53
2. ↑  مخزن چشت: ص 293
3. ↑  تاریخ مشائخ چشت: ص 254 خلیق احمد نظامی
4. ↑  بہارِ چشت، ص 111 تا 112ڈاکٹر محمد اسحاق قریشی

| * د
* ب
* ت
سلسلہ چشتیہ نظامیہ سیالویہ |
| --- |
| 
* حضرت محمد رسول اللہ صلی اللہ علیہ وآلہ وسلم
* علی بن ابی طالب
* خواجہ حسن بصری
* عبد الواحد بن زید
* فضیل ابن عیاض
* سلطان ابراہیم بن ادہم
* خواجہ سدید الدین
* خواجہ امین الدین
* خواجہ ممشاد
* ابو اسحاق شامی چشتی
* سیدابو احمد ابدال
* سید ابو محمد چشتی
* سید ناصر الدین چشتی
* سید قطب الدین مودودچشتی
* مخدوم حاجی شریف
* عثمان ہارونی
* معین الدین چشتی
* قطب الدین بختیار کاکی
* بابا فرید الدین گنج شکر
* نظام الدین اولیاء
* نصیر الدین چراغ دہلی
* خواجہ کمال الدین چشتی
* خواجہ سراج الدین
* خواجہ علم الدین
* خواجہ محمود راجن
* خواجہ جمال الدین جمن
* قطب شمس الدین محمد
* خواجہ محمد
* کلیم اللہ جہان آبادی
* نظام الدین جہان آبادی
* خواجہ فخر الدین
* خواجہ نور محمد مہاروی
* خواجہ محمد سلیمان تونسوی
* خواجہ شمس الدین سیالوی
* خواجہ محمد الدین سیالوی
* خواجہ ضیاءالدین سیالوی
* خواجہ قمرالدین سیالوی
* خواجہ حمیدالدین سیالوی
* غلام نظام الدین سیالوی

 |  |

1. ↑
|  |
| --- |
|  MATLAB ماتلاب |
| آپریٹنگ نظام | لینکس، ونڈوز |
| ویب سائیٹ | www.mathworks.com |
| اجازہ | تجارتی |

میٹلیب ایک تجارتی مصنعءلطیف (سافٹوئیر) ہے، جو "میٹرکس لیبارٹری" کا مخفف ہے، یعنی ایسی کمپیوٹر کاری میں مدد دیتا ہے جہاں میٹرکس حساب کرنا مقصود ہو۔ عملی طور پر علم (سائنس) اور ہندس (انجنیرنگ) کے تمام میدانوں میں کثرت سے استعمال ہو رہا ہے، بلکہ لازم و ملزوم سمجھا جاتا ہے۔ اس کا آغاز LINPACK اور EISPACK نامی مصنععءلطیف لائبرری کی وجیہت (انٹرفیس) کے طور پر کیا گیا اور ترقی کرتے کرتے اس مقام تک پہنچ گیا کہ اصل کسی کو یاد نہیں۔

اس کے متبادل آزاد مصدر میں سائیلیب اور آکٹیو شامل ہیں۔

مزید دیکھیے == ==بیرونی روابط
-----------------------------

### آن لائن کتب

* Experiments with MATLAB کتاب، جو matlab یا GNU octave کے ساتھ پروگرامنگ سیکھنے میں مددگار ہو سکتی ہے۔

| * د
* ب
* ت
اعدادی مصنع‌لطیف |
| --- |
| آزاد مصدر |  جی این یو آکٹیو **·**  R **·**  Scilab |
| پرچون | Sysquake **·**  LabVIEW **·**  MATLAB **·**  Mathematica |
| **فہرست اعدادی تجزیہ مصنع‌لطیف** **·**  **اعدادی تجزیہ مصنع‌لطیف کا تقابل** |
سندھ کے ضلع خیر پور میرس کے تعلقہ نارا کا صدر مقام, شہر کے وسط میں طویل شاہی بازار ہے نیشنل بنک ایم سی بی اور یو بی ایل بنک کی شاخیں موجود ہیں نزدیک ہی ساون گیس فیلڈ (او ایم وی) ہے چونڈکو سے سانگھڑ، کوٹ بنگلو اور سکندر آباد کے راستے سڑک ضلع سکھر کے تعلقہ صالح پٹ جاتی ہے، شہر میں ہندووں کی کثیر تعداد ہے جو کاروبار میں نمایاں ہیں ان کا الگ ہندو محلہ ہے، دیگر محلوں میں چانڈیو محلہ، سومرو محلہ، بھیل محلہ، حر کالونی، وغیرہ ہیں۔ ہندوں کے منادر میں شیو شنکر مندر، ادہم گر مندر، کرشن گر مندر، مندر بھائی دریاور، بھگوان شیو شنکر مندر،آدم مندر، جھولے لعل مندر، گوردوارہ گورو نانک ہیں شیعہ امام بارگاہ کے علاوہ عاشق علی شاہ کا مدرسہ اور مسجد بھی ہے۔ قمیر شاہ اور عارف شاہ کے مزارات مرجع خلائق ہیں، کنگری کاٹن فیکٹری، مومن فلور ملز کے علاوہ پیر پگاڑہ کی ایک فلور مل بھی ہے، سرکاری اسکولوں کے علاوہ نجی تعلیمی اداروں میں مہک، پوجا، سوریہ بادشاہ اور ایکسیلینس کے نام سے پبلک نجی تعلیمی ادارے ہیں، ٹالپور ، شر ، بھنبھرو ، ملاح ، میر ، ہکڑو ،شنبانی، سومرو ، بھیل ، مینگواڑ ، اوڈو سندھی قومیں آباد ہیں،
شہر کا پوسٹ کوڈ نمبر 66061 ہے، سطح سمندر سے 54میٹربلند ہے 2017 کے مطابق شہر کی آبادی 38641 نفوس پر مشتمل ہے اور چونڈکو کو ٹاؤن کمیٹی کا درجہ حاصل ہے

حوالہ جات
---------

تحقیق و تحریر= کامران اعظم سوہدروی
**ناقۃ اللہ** کا معنی ہے اللہ کی اونٹنی یہ حضرت صالح علیہ السلام کی اونٹنی کو کہا گیا۔ اس کا ذکر قرآن پاک کی سورۃ ہود کی آیت 64 میں کیا گیا ہے۔
ناقۃُ اللہ کی اضافت سے مرادشرف وعزت ہے۔ جیسا کہ مسجد کو "بیت اللہ "کہا جاتا ہے کہ وہ اونٹنی بھی معجزہ و نشانی کے طور پر مقرر کی گئی تھی۔ تفسیری روایات میں ہے کہ وہ سب کے سامنے ایک پہاڑی سے برآمد ہوئی تھی۔ (جامع البیان وغیرہ)۔ اور اسی بنا پر اس کو "ناقۃ اللہ" اللہ کی اونٹنی "کہا گیا۔ کیونکہ اس کی پیدائش عام معروف طریقے پر نہیں ہوئی۔ اسی لیے وہ اللہ کی نشانی قرار پائی۔ (المراغی، المنار المحاسن وغیرہ) - اور علامہ ابن کثیر جیسے بعض بڑے اور ثقہ مفسرین کرام نے اس بارے روایات کو تفصیل سے بیان فرمایا ہے جن کا خلاصہ یہ ہے کہ حضرت صالح کی قوم نے آپ سے مطالبہ کیا کہ اگر آپ فلاں پہاڑی سے دس ماہ کی گابھن اونٹنی نکال دکھائیں تو ہم آپ پر ایمان لے آئیں گے۔ حضرت صالح نے ان سے اس کا پختہ عہد لیا کہ اگر اللہ ایسے کر دے تو وہ ضرور ان پر ایمان لے آئیں گے۔ تو جب انھوں نے اس کا پختہ قول و قرار کر لیا تو حضرت صالح نے نماز پڑھ کر اللہ کے حضور دعا کی۔ تو اس پہاڑی سے دیکھتے ہی دیکھتے دس ماہ کی گابھن اونٹنی نکل آئی جس پر اس قوم کے سردار جندع ابن عمرو اور ان کے ساتھی ایمان لے آئے، دوسرے نہ لائے۔ (ابن کثیر، ابن جریر اور قرطبی وغیرہ)۔
قوم ثمود نے صالح علیہ السلام سے کہا کہ اپنی نبوت کی صداقت پر کوئی حسی معجزہ ہمیں دکھلا دو تب ہم تمھاری بات تسلیم کر لیں گے آپ نے پوچھا کیسا معجزہ چاہتے ہو؟ انھوں نے کہا کہ اس پہاڑ سے ایک حاملہ اونٹنی برآمد ہو پھر وہ ہمارے سامنے بچہ جنے تو ہم سمجھیں گے کہ واقعی تم اللہ کے رسول ہو اور تم پر ایمان لے آئیں گے۔ سیدنا صالح (علیہ السلام) نے اللہ سے دعا کی تو پہاڑ پھٹا جس سے ایک بہت بڑے قد و قامت کی اونٹنی برآمد ہوئی جس نے ان کے سامنے بچہ جنا اس وقت صالح (علیہ السلام) نے اپنی قوم سے کہا کہ اس اونٹنی کو آزادانہ چلنے پھرنے دو کیونکہ یہ تمھارا مطلوبہ معجزہ اور اللہ کی نشانی ہے جہاں سے چاہے چرتی پھرے اور جہاں سے چاہے پانی پئے اب صورت حال یہ تھی کہ ایک تو اس علاقہ میں پہلے ہی پانی کی قلت تھی دوسرے یہ قد آور اور بہت بڑے ڈیل ڈول کی اونٹنی ایک دن میں اتنا پانی پی جاتی تھی جتنا ان کے سارے جانور پیتے تھے۔ اس لیے سیدنا صالح (علیہ السلام) نے کہا کہ باری مقرر کرلو اس کنوئیں سے ایک دن تمھارے جانور پانی پیا کریں اور ایک دن یہ اونٹنی (جسے اللہ نے دوسرے مقام پر ناقتہ اللہ یعنی اللہ کی اونٹنی کہا ہے) پانی پیا کرے گی اور ساتھ ہی یہ بھی تنبیہ کردی کہ اگر تم نے اس اونٹنی سے کوئی برا سلوک کیا تو اللہ تعالیٰ کا سخت عذاب تم پر ٹوٹ پڑے گا۔

حوالہ جات
---------

1. ↑  تفسیر مدنی کبیرمولانااسحاق مدنی
2. ↑  تفسیر تیسیر القرآن، عبد الرحمن کیلانی
**حسین اوباما سینئر** ( /ˈbærək huːˈseɪn oʊˈbɑːmə/ ;  پیدائش **برکہ اوباما** ، 18 جون 1934 - 24 نومبر 1982) کینیا کے سینئر حکومتی ماہر معاشیات اور ریاستہائے متحدہ کے 44 ویں صدر بارک اوباما کے والد تھے۔ وہ اپنے بیٹے کی یادداشت، *ڈریمز فرام مائی فادر* (1995) کی مرکزی شخصیت ہیں۔ اوباما نے سن 1954ء میں شادی کی تھی اور ان کی پہلی بیوی کیزیا سے دو بچے تھے۔ انھیں ریاستہائے متحدہ میں کالج میں داخلے کے لیے ایک خصوصی پروگرام کے لیے منتخب کیا گیا اور انھوں نےیونیورسٹی آف ہوائی میں تعلیم حاصل کی جہاں ان کی ملاقات اسٹینلے این ڈنھم سے ہوئی، جس سے انھوں نے اپنے بیٹے بارک دوم کو گود لینے کے بعد سن 1961ء میں شادی کی۔ ڈنہم نے تین سال بعد اوباما سے طلاق لے لی۔  اوباما سینئیر بعد میں گریجویشن کے لیے ہارورڈ یونیورسٹی چلے گئے، جہاں انھوں نے معاشیات میں ایم اے کیا اور 1964 ء میں کینیا واپس آگئے۔ اس نے اپنے بیٹے بارک کو دوبارہ اس وقت دیکھا، جب وہ تقریباً 10 سال کا ہو چکا تھا۔

سن 1964ء کے آخر میں، اوباما سینئر نے روتھ بیٹریس بیکر سے شادی کی، جو ایک یہودی امریکی خاتون تھی جس سے وہ میساچوسٹس میں ملے تھے۔ سن 1971ء میں علیحدگی اور سن 1973ء میں طلاق سے پہلے ان کے دو بیٹے تھے۔ اوباما نے کینیا کی وزارت ٹرانسپورٹ میں ماہر اقتصادیات کے طور پر کام شروع کرنے سے پہلے ایک تیل کمپنی میں کام کیا۔ انھوں نے وزارت خزانہ میں سینئر اقتصادی تجزیہ کار کے عہدے پر ترقی حاصل کی۔ وہ کینیا کے نوجوان مردوں کے اس کیڈر میں شامل تھے جنھوں نے ٹام مبویا کے تعاون سے ایک پروگرام کے ذریعے مغرب میں تعلیم حاصل کی تھی۔ اوباما سینئر کے کینیا کے صدر جومو کینیاٹا کے ساتھ تنازعات ہو گئے، جس نے ان کے کیریئر کو بری طرح متاثر کیا۔ انھیں کینیا میں ملازمت سے نکال کر، بلیک لسٹ کر دیا گیا، اس طرح انھیں نوکری ملنا تقریباً ناممکن تھا۔ اوباما سینئر اپنے آخری سالوں کے دوران تین سنگین کار حادثات میں ملوث تھے۔ وہ سن 1982ء میں آخری ایک کے نتیجے میں انتقال کرگئے۔

حوالہ جات
---------

1. 1 2  ایس این اے سی آرک آئی ڈی:  — بنام: Barack Obama, Sr. — اخذ شدہ بتاریخ: 9 اکتوبر 2017
2. 1 2  پیرایج پرسن آئی ڈی:  — بنام: Barack Obama — اخذ شدہ بتاریخ: 9 اکتوبر 2017 — مصنف: ڈئریل راجر لنڈی  — خالق: ڈئریل راجر لنڈی
3. ↑  انٹرنیٹ مووی ڈیٹابیس آئی ڈی:  — اخذ شدہ بتاریخ: 16 اکتوبر 2015
4. 1 2
5. ↑  پیرایج پرسن آئی ڈی:  — اخذ شدہ بتاریخ: 7 اگست 2020
6. ↑   — اخذ شدہ بتاریخ: 5 ستمبر 2020
7. ↑  Sally H. Jacobs. *The Other Barack*. PublicAffairs. 2011. Excerpt at NPR.org Retrieved 16 September 2011. Quote: "The Old Man had also been called Barack, but his was a working man's name, with the emphasis on the first syllable."
8. ↑  T. Diane Cejka (30 November 2011)۔ "Obama Immigration Records FOIA Requests"۔ H. S. Mathers۔ صفحہ: 115۔ اخذ شدہ بتاریخ 25 ستمبر 2015
جنگ موہاچ
**جنگ موہاچ** (Battle of Mohács) (ہنگرین: Mohácsi Csata، ترکی: Mohaç Savaşı، کروشیائی: Bitka na Mohačkom polju) موہاچ، مجارستان کے قریب 29 اگست 1526 کو لڑی گئی۔ یہ جنگ مملکت مجارستان کے بادشاہ لوئس دوم اور سلطنت عثمانیہ کے سلطان سلیمان اعظم کے مابین لڑی گئی جس میں سلطنت عثمانیہ کی افواج نے مملکت مجارستان کو شکست دی۔

معرکۂ موہاچ، 29 اگست 1526 کو ہنگری کے علاقے موہاچ میں ہوا اور اس معرکے کا فیصلہ صرف ڈیڑھ گھنٹے میں ہو گیا، اس میں بیس ہزار صلیبی فوجی مارے گے اور پچیس ہزار سے زائد کو مسلمانوں نے قیدی بنا لیا، اس معرکے میں متحد دو لاکھ صلیبی فوج کی قیادت لوئس دوم اور ایک لاکھ مسلم فوج کی قیادت سلطان سلیمان قانونی نے کی تھی۔

یہ معرکہ عصر کے وقت ہوا، اس معرکے کے لڑنے سے پہلے سلطان سلیمان قانونی نے اپنی فوج سے خطاب کرتے ہوئے فرمایا، اے اسلام کے مجاہدوں، حضورﷺ کی روح تم لوگوں کی طرف دیکھ رہی ہے، بس یہ سننا تھا کہ مسلمان فوج جذباتی ہو گئی اور متحد صلیبی فوج کو ڈیڑھ گھنٹے میں عبرتناک شکست دے دی، لوئس دوم اس جنگ میں مارا گیا، لوئس دوم کے ساتھ ساتھ بڑے بڑے صلیبی حکمران اس معرکے میں جہنم واصل ہوئے۔ آج بھی یورپ اس شکست کو نحوست اور اپنی پیشانی پر بہت بڑا داغ سمجھتا ہے۔ 400 سال گزرنے کے بعد آج بھی ہنگری میں یہ کہاوت مشہور ہے۔ کہ موھاچ کی شکست سے بھی بڑی کوئی شکست ہوسکتی ہے۔
**شیفیلڈ شیلڈ** (فی الحال اسپانسرشپ وجوہات کی بنا پر مارش شیفیلڈ شیلڈ کے نام سے جانا جاتا ہے) آسٹریلیا کا گھریلو فرسٹ کلاس کرکٹ مقابلہ ہے۔ ٹورنامنٹ میں آسٹریلیا کی چھ ریاستوں کی ٹیموں کے درمیان مقابلہ ہے۔ شیفیلڈ شیلڈ کا نام لارڈ شیفیلڈ کے نام پر رکھا گیا ہے۔

شیلڈ کے قیام سے قبل متعدد بین الآبادیاتی میچ کھیلے گئے۔ لارڈ شیفیلڈ کی طرف سے عطیہ کردہ شیلڈ کا پہلا مقابلہ 1892-93 کے سیزن میں نیو ساؤتھ ویلز، جنوبی آسٹریلیا اور وکٹوریہ کے درمیان ہوا تھا۔ کوئنز لینڈ کو 1926-27 کے سیزن کے لیے، مغربی آسٹریلیا کو 1947-48 کے سیزن کے لیے اور تسمانیہ کو 1977-78 کے سیزن کے لیے داخل کیا گیا تھا۔

مقابلہ ڈبل راؤنڈ رابن فارمیٹ میں لڑا جاتا ہے، جس میں ہر ٹیم ہر دوسری ٹیم سے دو بار کھیلتی ہے، یعنی گھر اور باہر۔ پوائنٹس جیت، ڈرا، ٹائی اور بونس پوائنٹس کی بنیاد پر دیے جاتے ہیں ٹیم کے پہلے 100 بیٹنگ اور باؤلنگ اوورز میں رنز اور وکٹ کے لیے، جس میں سرفہرست دو ٹیمیں سیزن کے اختتام پر فائنل کھیلتی ہیں۔ باقاعدہ میچ چار دن تک جاری رہتا ہے۔ فائنل پانچ دن تک رہتا ہے۔

### آسٹریلیا کرکٹ کی تاریخ

1891-92 میں ارل آف شیفیلڈ ڈبلیو جی گریس کی قیادت میں انگلش ٹیم کے پروموٹر کے طور پر آسٹریلیا میں تھے۔ اس دورے میں میلبورن، سڈنی اور ایڈیلیڈ میں کھیلے گئے تین ٹیسٹ شامل تھے۔

دورے کے اختتام پر، لارڈ شیفیلڈ نے نیو ساؤتھ ویلز کرکٹ ایسوسی ایشن کو £150 کا عطیہ دیا تاکہ آسٹریلیا میں بین الآبادیاتی کرکٹ کے سالانہ ٹورنامنٹ کے لیے ٹرافی کو فنڈ دیا جا سکے۔ نیو ساؤتھ ویلز، وکٹوریہ اور جنوبی آسٹریلیا کی تین کالونیاں پہلے ہی ایڈہاک میچوں میں ایک دوسرے سے کھیل رہی تھیں۔ نئے ٹورنامنٹ کا آغاز 1892-93 کے موسم گرما میں ہوا، جس میں ہر سیزن میں ہر کالونی کے درمیان ہوم اور اوے فکسچر کو لازمی قرار دیا گیا۔ تینوں ٹیموں نے شیفیلڈ شیلڈ کے لیے مقابلہ کیا، جس کا نام اس کے خیر خواہ کے نام پر رکھا گیا ہے۔ پولش تارکین وطن، فلپ بلاشکی نے ٹرافی کو ڈیزائن کرنے کا مقابلہ جیت لیا، 43 انچ × 30 انچ (109 سینٹی میٹر × 76 سینٹی میٹر) سلور شیلڈ۔

اس لیے مقابلہ آسٹریلیا کے پہلے ٹیسٹ میچ کے تقریباً 15 سال بعد شروع ہوا۔

### کفالت اور نام کی تبدیلی

1999 میں، آسٹریلوی کرکٹ بورڈ (اب کرکٹ آسٹریلیا) نے ایک سپانسر شپ ڈیل کا اعلان کیا جس میں شیفیلڈ شیلڈ کا نام بدل کر پورا دودھ کپ، پھر اگلے سیزن میں پورا کپ رکھا گیا۔ پورا نیشنل فوڈز کا ایک برانڈ نام ہے، جو فلپائن میں قائم سان میگوئل کارپوریشن کا مکمل ملکیتی ذیلی ادارہ ہے۔ اسپانسرشپ نے کل سالانہ انعامی رقم کو A$220,000 تک بڑھا دیا، جس میں فاتحین کو A$75,000 اور دوسرے کو A$45,000 ملے۔

16 جولائی 2008 کو یہ اعلان کیا گیا کہ Weet-Bix 2008-09 کے سیزن کے آغاز سے مقابلے کی کفالت سنبھال لے گا اور یہ کہ نام "Sheffield Shield" یا "Wet-Bix کی طرف سے پیش کردہ "Sheffield Shield میں واپس آجائے گا۔ "Weet-bix ایک سیریل بسکٹ ہے جسے سینیٹریئم ہیلتھ فوڈ کمپنی نے تیار کیا ہے۔

2019-20 سیزن میں، مارش نے مقابلے کے لیے اسپانسر شپ سنبھالی۔ یہ مارش اینڈ میک لینن کمپنیوں کے JLT کے حصول کے بعد ہوا، جس نے 2017 سے مقابلے کو سپانسر کیا تھا۔
**الذخيرہ في العلوم البصيرة** شیخ احمد غزالی برادر حجۃ الاسلام امام غزالی" کی تصوف پر کتاب ہے

نام
---

آپ کا نام احمد بن محمد موسی ہے اور شیخ مجد الدین ابو الفتوح آپ کا لقب ہے بہت کم لوگ اس بات سے واقف ہوں گے کہ حجتہ الاسلام امام غزالی کے یہ چھوٹے بھائی شیخ احمد غزالی بھی ایک عظیم المرتبت شیخ اور صاحب تصنیف بزرگ تھے۔

مصنف
----

آپ کا نام نامی بھی تصوف کے موضوع پر قلم اٹھانے والے حضرات میں اپنا ایک مقام رکھتا ہے اور آپ نے حجۃ الاسلام امام غزالی کی مبسوط اور ضخیم کتاب "احیاء العلوم الدین کی تلخیص لباب الاحياء" کے نام سے ایک جلد میں پیش کی لیکن لباب الاحياء سے زیادہ مشہور آپ کی کتاب عربی زبان میں ’’الذخيرة "في العلوم البصيرة" ہے۔ دنیائے تصوف میں یہ کتاب بہت مقبول ہوئی اس کے علاوہ آپ نے رسالہ سوانح العشاق» بھی تصنیف کیا سوانح العشاق کو الذخیرہ سے بھی زیادہ شہرت حاصل ہوئی۔ اس رسالہ میں شیخ احمد غزالی نے لفظ اور معنا لفظ عشق کی تعبیر ایک اچھوتے انداز میں پیش کی ہے اس موضوع پر شیخ احمد غزالی سے قبل «عشق» پر اس قدر تفصیل سے کسی نے قلم نہیں اٹھایا تھا مدتوں بعد شیخ فخر الدین احمد عراقی (خلیفہ شیخ بہاؤ الدین زکریا ملتانی) نے لمعات، تصنیف کی‘لمعات کو شیخ عراقی نے رسالہ العشاق کے طرز پر تصنیف کیا ہے اور اسی طرز کو سلطان ابو الغازی سلطان حسین بالقراوائی ہرات نے مجالس العشاق" میں اپنایا ہے لیکن موخر الذکر تذکرہ زیادہ ہے اصل موضوع پر کم لکھا گیا ہے اور رسالہ العشاق» تذکرہ کم ہے موضوع پر بڑی شرح و بسط کے ساتھ لکھا گیا ہے"رسالہ العشاق» مصر میں کئی بار طبع ہو چکا ہے اس کا اردو یا فارسی ترجمہ اب تک نہیں ہوا ہے۔ مذکورہ بالا تصانیف کے علاوہ شیخ احمد غزالی کے مکتوبات بھی ہیں جو مکتوبات عین القضاة "کے نام سے مشہور ہیں، جیسا کہ نام سے ظاہر ہے۔ یہ تمام مکتوبات شیخ عین القضاةہمدانی کے نام لکھے گئے ہیں۔ یہ تمام مکتوبات ذوق محبت اور کیف قلب سے معمور ہیں ان مکتوبات سے شیخ غزالی کے باطنی کیف اور حال کا پتہ چلتا ہے۔ دنیائے تصوف میں آپ کے مکتوبات کا مجموعہ پہلا مجموعہ ہے۔ برصغیر پاک و ہند میں مکتوبات شیوخ بھی زبردست اہمیت کے حامل سمجھے جاتے رہے ہیں مثلا مکتوبات شرف" مکتوبات مجدد الف ثانی"۔ مکتوبات محدث عبد الحق دہلوی وغیرہم - عرب و عجم کے شیوخ کے یہاں اس قسم کے مجموعہ ہائے مکتوبات بہت کم ہیں آپ کے بعد مولانا رومی کے مکتوبات پیش کیے جا سکتے ہیں شیخ احمد غزالی کے تمام مکتوبات عربی زبان میں ہیں۔ تصوف کے موضوع پر فارسی زبان میں آپ کی واحد کتاب ایک رسالہ ہے۔ یہ رسالہ "عینیہ یا تازیانہ سلوک ہے یہ رسالہ آپ کے مکتوبات اور دوسری کتابیں طهران میں طبع ہو چکی ہیں۔ شیخ طریقت احمد غزالی نے طوس میں 520ھ انتقال کیا اور وہیں دفن ہوئے۔
Constituency of the National Assembly of Pakistanسانچہ:SHORTDESC:Constituency of the National Assembly of Pakistan

**این اے-246 (کراچی غربی-III)** کراچی کے ضلع کراچی غربی سے پاکستان کی قومی اسمبلی کے لیے ایک انتخابی حلقہ ہے۔ اس کراچی کے سابقہ اورنگی ٹاؤن اور مومن آباد سب ڈویژن کے علاقے شامل ہیں۔ اس حلقے میں رجسٹرڈ ووٹروں کی تعداد 423,861 ہے۔

علاقے
-----

اورنگی ٹاؤن سیکٹر 10، 11، 12, 16، گلشن بہار، بنارس ٹاؤن، صابری چوک، منصور نگر، آزاد نگر، بابا ولایت شاہ

انتخابات 2002
-------------

پاکستان کے عام انتخابات، 2002ء 10 اکتوبر 2002 میں منعقد ہوئے تھے۔ متحدہ قومی موومنٹ کے رؤف صدیقی 62,609 ووٹ لے کر اس علاقے سے فاتح رہے۔

انتخابات 2008
-------------

2008 کے انتخابات میں اس حلقے نام حلقہ این اے۔242 تھا۔

پاکستان کے عام انتخابات، 2008ء 18 فروری 2008 کو منعقد ہوئے تھے، متحدہ قومی موومنٹ کے عبد القادر خانزادہ 147,892 ووٹ لے اس علاقے سے فاتح رہے۔

انتخابات 2013
-------------

2013 کے انتخابات میں اس حلقے کا نام حلقہ این اے۔242 تھا۔

پاکستان کے عام انتخابات، 2013ء 11 مئی 2013 کو منعقد ہوئے، متحدہ قومی موومنٹ کے محبوب عالم 166,836 ووٹ لر کر اس علاقے سے فاتح رہے۔

انتخابات 2018
-------------

2018 میں اس حلقے کا نام حلقہ این اے۔251 تھا۔
پاکستان کے عام انتخابات، 2018ء 25 جولائی 2018 کو منعقد ہوئے، اس علاقے سے متحدہ قومی موومنٹ پاکستان کے امین الحق 56٫888 ووٹ لے کر فاتح رہے۔

انتخابات 2024
-------------

مزید معلومات: پاکستان کے عام انتخابات 2024ء

30 نومبر 2023 کو نئی حلقہ بندیوں کے بعد حلقہ این اے۔251 کو حلقہ این اے۔246 بنا دیا گیا۔

پاکستان کے عام انتخابات، 2024ء 8 فروری 2024 بروز جمعرات کو منعقد ہونے ہیں۔

| امیدوار | سیاسی وابستگی | ووٹ حاصل | نتائج |
| --- | --- | --- | --- |
| **محمد کمال ملک** | آزاد/متحدہ قومی موومنٹ  | جاری ہے |  |
| **ملک عارف اعوان** | آزاد/پاکستان تحریک انصاف | جاری ہے |  |
| **حافظ نعیم الرحمن** | جماعت اسلامی پاکستان | جاری ہے |  |
| محمد علی | تحریک لبیک پاکستان | جاری ہے |  |
| **محمد سلیم اشرفی** | پاکستان مسلم لیگ (ن) | جاری ہے |  |
| وسیم اختر | پاکستان پیپلز پارٹی | جاری ہے |  |
| آزاد امید وار | آزاد | جاری ہے |  |

حوالہ جات
---------

1. ↑  "Election Commission of Pakistan"۔ ecp.gov.pk۔ اخذ شدہ بتاریخ 06 جنوری 2024

زمرہ:سندھ کے انتخابی حلقے
**سجاد اللہ باقی** (پیدائش 4 اپریل 1979)، ضلع کوہستان سے تعلق رکھنے والے ایک پاکستانی سیاست دان اور تاجر ہیں۔ وہ سابق صوبائی وزیر سرحد مولانا عبد الباقی مرحوم کے صاحبزادے ہیں۔ سجاد اللہ باقی 4 اپریل 1979 کو پشاور میں پیدا ہوئے۔ انھوں نے یونیورسٹی پبلک سکول پشاور اور پھر یونیورسٹی آف انجینئرنگ اینڈ ٹیکنالوجی پشاور میں تعلیم حاصل کی، تعلیم مکمل کرنے کے بعد انھوں نے اپنا کاروبار شروع کیا۔ انھوں نے 2002 کے عام انتخابات میں پی کے 61 سے آزاد امیدوار کی حیثیت سے انتخاب لڑ کر سیاست میں قدم رکھا، وہ اس نشست پر کامیابی حاصل کرنے میں ناکام رہے۔ انھوں نے دوبارہ 2011 کے ضمنی انتخابات میں حصہ لیا اور اس نشست پر کامیابی حاصل کی۔ وہ اس وقت جمعیت علمائے اسلام (ف) سے وابستہ ہیں۔ ان کا شمار پاکستان کے بااثر تاجروں کی فہرست میں ہوتا ہے۔

خاندان
------

سجاد اللہ کا تعلق ضلع کوہستان کے ایک ممتاز سیاسی گھرانے سے ہے۔ ان کے والد مولانا عبد الباقی نے سوات (ریاست) کے پاکستان سے الحاق اور 1970 میں ون یونٹ پروگرام کے خاتمے کے بعد PF35 سوات (جو اس وقت Pk 61 Pk 62 اور Pk 63 میں تقسیم ہے) پر پہلا الیکشن جیتا تھا۔  مولانا عبد الباقی نے 1972 سے 1990 تک مختلف مواقع پر چودہ سال سے زائد صوبائی وزیر رہے۔ مولانا عبد الباقی نے آزاد امیدوار کی حیثیت سے اس نشست پر کامیابی حاصل کی اور بعد میں مفتی محمود کے ساتھ شامل ہو گئے۔ مولانا عبد الباقی کے گروپ کی مدد سے جس میں چار دیگر کامیاب آزاد امیدوار شامل تھے، NAP اور JUI نے 1972 میں حکومت بنائی۔ مولانا کے چھوٹے بھائی مولانا عبید اللہ بھی 1977 کے عام انتخابات میں رکن صوبائی اسمبلی منتخب ہوئے لیکن ضیاء الحق نے تین ماہ بعد اسمبلی تحلیل کر دی، مولانا عبید اللہ بعد میں 2001 میں کوہستان کے ضلعی ناظم بنے اور ایک بار پھر رکن صوبائی اسمبلی بنے۔ 2008 میں مولانا عبد الباقی اور مولانا عبید اللہ کے چھوٹے بھائی محبوب اللہ جان 2008 کے الیکشن جیت کر قومی اسمبلی کے رکن بنے۔

ممبر صوبائی اسمبلی
------------------

سجاد اللہ نے بطور ممبر صوبائی اسمبلی KPK 2012 میں ایرانی قونصلیٹ کی دعوت پر ایک کانفرنس میں شرکت کے لیے اسلامی جمہوریہ ایران کا دورہ کیا، وہ لندن، انگلینڈ میں 2012 کے سمر اولمپکس میں پاکستان کی نمائندگی کرنے والے پارلیمانی وفد کا بھی حصہ تھے۔

حوالہ جات
---------

| * د
* ب
* ت
 پاکستان میں انتخابات اور استصواب عامہ |
| --- |
| عام انتخابات | 

|  |  |
| --- | --- |
| (برطانوی دور حکومت) | 1920ء¹ - 1923ء¹ - 1926ء¹ - 1930ء¹ - 1934ء¹ - 1937ء¹ - 1945ء¹ |

|  |  |
| --- | --- |
| ( قیام پاکستان) | 1970ء - 1977ء - 1985ء - 1988ء - 1990ء - 1993ء - 1997ء - 2002ء - 2008ء - 2013ء - 2018ء - **2024ء** |

 |
| ایوان بالا کے انتخابات | 2006ء - 2009ء - 2012ء -*2015* |
| علاقائی انتخابات | 1951ء - 1953ء - 1954ء |
| استصواب عامہ | 1960ء - 1984ء - 2002ء |
| ¹ برطانوی ہندوستان کے حصے کے طور پر |
**بو** کسی شے کے وجود سے متعلق ایک حس ہے جسے اکثر انسان اپنی ناک کے ذریعے محسوس کرتا ہے۔ یہ بو پر لطف بھی ہو سکتی ہے، جسے خوشبو کہا جاتا ہے، جیسے کہ عطر یا پرفیوم کی بو۔ یہ بد بو کی صورت میں بھی ممکن ہے، جیسے کہ کبھی کیچڑ، باسی کھانے وغیرہ سے آتی ہے۔ بو کا تعلق ناک کے سونگھنے سے ہے۔ اسی صلاحیت سے کئی بار لوگ اپنے گھر کے یا پڑوسیوں کے بکوان کو سونگھ سکتے ہیں۔ اسی کی وجہ سے انسان کچھ جلنے یا آگ لگنے کا دور سے احساس کرتا ہے۔ ایک انسان دوسرے انسان کے زخمی ہونے اور خون کے بہ جانے کا احساس اس خون کی بو سے کر سکتا ہے۔ گھریلو خواتین روز آنہ پکوان کے دوران ناک کے ذریعے غذا کے خوشنما ہونے یا بد مزہ ہونے کا احساس کرتی ہیں۔ وہ کھانے کے داغ لگنے کی بو بھی سونگھ کر سمجھ جاتی ہیں، بلکہ اس بو کی مدد سے معمولی داغ کو بھر پور بننے سے روک سکتی ہیں۔

سونگھنے کی صلاحیت اور طویل العمری
---------------------------------

مئی 2019ء میں ایک تحقیق کے مطابق سونگھنے کی صلاحیت اور اس میں درجۂ کمال کا ہونا کسی شخص کی طویل العمری کے راز کی طرف اشارہ ہو سکتی ہے۔ اسی طرح سے جہاں تحقیق سے پتہ چلا ہے کہ انسان 10 ہزار نہیں بلکہ ایک لاکھ کروڑ کی خوشبوؤں یا بدبوؤں میں فرق کرنے کی صلاحیت رکھتا ہے، وہیں ایک تحقیق کے مطابق اگر کسی بھی انسان کی سونگھنے کی حس کمزور ہے تو وہ ان انسانوں کے مقابلے کم زندگی پاتا ہے جس کی سونگھنے کی حس طاقتور ہوتی ہے۔

سونگھنے کا جسامت پر اثر
-----------------------

2010ء کی ایک سائنسی تحقیق کے مطابق موٹاپے کا شکار لوگوں میں کھانے کی خوشبو سونگھنے کی صلاحیت دوسرے لوگوں کے مقابلے میں زیادہ ہوتی ہے۔یہ رپورٹ کیمیکل سینسیز نامی سائنسی جریدے میں شائع ہوئی ہے۔ برطانیہ کی پورٹ اسمتھ یونیورسٹی میں محققین کا کہنا ہے کہ ان کے بنیادی مطالعے سے یہ بھی معلوم ہوتا ہے کہ بعض لوگوں کو پتلا رہنے کے لیے مشقت کیوں کرنی پڑتی ہے۔ پتہ چلا کہ فربہ لوگوں میں کھانے کی خوشبو سونگھنے کی صلاحیت زیادہ ہوتی ہے یعنی کہ ان میں سونگھنے کی حس زیادہ طاقتور ہوتی ہے۔تحقیق سے یہ بات سامنے آئی کہ لوگ جب بھوکے ہوں، اس کے مقابلے میں کھانا کھانے کے بعد کھانے کی خوشبو کو بہتر طور پر سونگھ پاتے ہیں۔سائنسدانوں کو فی الحال اس کی وجہ معلوم نہیں ہے لیکن ڈاکٹر سٹیفورڈ کا خیال ہے کہ اس کی وجہ ایک ایسا قدرتی نظام ہو سکتا ہے جس کا مقصد انسان کو ضرورت سے زیادہ کھانے سے روکنا ہو۔

مزید دیکھیے
-----------

* ناک
* مزہ

حوالہ جات
---------

1. ↑  طویل عمری کے لیے سونگھنے کی صلاحیت چیک کرایئے
2. ↑  سونگھنے کی کمزور حس والے افراد جلد مرجاتے ہیں، تحقیق
3. ↑  فربہ لوگ، سونگھنے کی حس بہتر
جنھوں نے کہانی ، ناول، سفرنامہ سیرت نگاری اور نثر نگار کی حیثیت سے لکھنا شروع کیا تھا۔آپ نے اردو اور پنجابی میں لکھا

پیدائش
------

29 جون 1932ء کو پیدا ہوئے

ملازمت
------

ریڈیو پاکستان لاہور میں ملازم رہے،
1960ء کی دہائی کے لکھنے والے نثر نگاروں میں سیلم خان گمی کا شمار بھی ہوتا ہے،
آپ ریڈیو پاکستان سے بھی منسلک رہے اور 1982ء میں کوئٹہ میں بھی ریڈیو پاکستان کوئٹہ اسٹیشن سے منسلک تھے

ادبی سفر
--------

قلات پبلیشرز نے مارچ 1982ء میں کوئٹہ سے ان کی ایک سیرت النبی صلی اللہ علیہ وسلم دو سو صفحات کی کتاب شائع کی یہ بطور پبلیشر کوئٹہ بلوچستان سے واحد پنجابی زبان کی کتاب ہے جو شائع ہوئی تھی ۔
محمد سلیم خان گمی پنجابی زبان کے افسانہ نگار ہیں اور ان کے افسانوں کا مجموعہ جن میں ( پانی دا پہاڑ) لہور دی خشبو "اشاعت 1972ء ، تردے پیر، اشاعت 1994ء ،۔ سلیم خان گمی کا ناول ( سانجھ) جسے پاکستان رائٹرز گلڈ کا ادبی انعام بھی مل چکا ہے یہ ناول 1969ء میں چھپا جو ادارہ پنجاب رنگ۔رام گلی لاہور نے شائع کیا تھا۔
دوسرا ( رت تے ریتا ) عزیز پبلیشرز اردو بازار لاہور نے 1990ء نے 1990ء میں شائع کیا تھا۔اس ناول کو پنجابی کا پہلا تھرلر کہا جاسکتا ہے ۔
سلیم خان گمی کا سفرنامہ ( دیس پردیس) 1978ء کو شائع ہواتھا۔
( سیرت نگاری )\* سلیم خان گمی کی سیرت النبی صلی اللہ علیہ وسلم پر کتاب ( چن عربوں چڑھیا ) 1982ء میں کوئٹہ سے شائع ہوئی تھی ۔
بطور نثر نگار زبان دا ارتقا 1992ء میں شائع ہوئی ۔

تصانیف
------

* چن عربوں بھریا (سیرت - پنجابی)
* ڈیس پردیس (سفرنامہ -)
* لہو دی خوشبو (کہانیاں - پنجابی)
* سانجھ (ناول - پنجابی)
* بلوچی ادب (بھاولپور، اُردو اکادمی/ 1961)
* اقبال اور کشمیر (لاہور، یونیورسل بُکس،/ بار اول 1977ء، /بار دوم 1985ء، /152 ص /اقبالیات)

وفات
----

ان کا انتقال 29 جنوری کو 2011ء میں ہوا تھا۔

حوالہ جات
---------

1. ↑
2. ↑

مزید دیکھیے
-----------

* شگفتہ گمی لودھی
پروفیسرڈاکٹر نسیم اخترڈائریکٹر سرائیکی ایر یاسٹٹدی سنٹر ملتان ہیں۔ انھیں سرائیکی زبان وادب میں پہلی خاتون پی ایچ ڈی ڈگر ی لینے کا اعزاز حاصل ہے ۔ آپ کی پیدائش 5جولائی 1974ء کو ڈیرہ غازی خان میں ہوئی آپ کاتعلق بلوچ فیملی سے ہے آپ کے والد کانام سردار نبی بخش خان تھا وہ بلوچی اور سرائیکی دونوں زبانین بولتے تھے آپ کے والد سردار نبی بخش خان اپنے علاقے کے نمبردار اور زمیندار تھے آپ کا بہن بھائیوں میں دوسرا نمبر ہے ۔
ڈاکٹر نسیم اختر نے اپنی ابتدائی تعلیم اپنے آبائی محلہ ایم سی پرائمری سکول نمبر 9 سے حاصل کی ۔ گورنمنٹ گرلز ہائی سکول نمبر 2 ڈیرہ غازی خان سے میٹرک کا امتحان اچھے نمبروں سے پاس کیا اور سکالر شب کی بھی حقدار ٹھہریں ۔ گورنمنٹ کالج برائے خواتین ڈیرہ غازی خان سے بی اے کا امتحان پاس کیا اس کے بعد ایم اے انگلش میں داخلہ لیا اور ساتھ ایم اے اردو بھی پاس کرلی۔ اس کے بعد ایم اے سرائیکی پاس کی اس کے بعد سرائیکی ادب میں ایم فل اور پھر آپ نے پی ایچ ڈی کی جو *سرائیکی ادب پر عالمی ادبی تحریکوں کے اثرات کا جائزہ آپ کاتحقیقی مقالہ تھا (جدید سرائیکی شاعری پر صنفی لحاظ سے عالمی ادبی تحریکوں کے اثرات بے شمار ہیں لیکن موضوعات کے لحاظ سے جدید سرائیکی شاعری کے موضوعات وسیبی ، زمینی ہیں جو اس کے کلچر سے تعلق رکھتے ہیں ) اور آپ کا سرائیکی زبان وادب میں پہلی خاتون پی ایچ ڈ ی کرنے کا اعزاز بھی آپ کو حاصل ہے۔ آپ نے نہ صرف تعلیم میں بہترین کااگردگی کی حامل رہی ہیں بلکہ کھیلوں میں بھی تعلیم کی طرح مسلسل کامیابیاں حاصل کی ہیں ۔ کالج میں* والی بال  *کی بہترین کھلاڑی رہی ہے کالج کے مقابلوں میں اتھلیٹ بھی رہی ہے 4 سال تک پاکستان انٹر کالج لیول تک میچز کھیلے اور بی اے کے بعد یہ سلسلہ ختم کیا۔ آپ کی سلیکشن پہلے بطور لیکچرار ایجوکیشن کالج ملتان میں ہوئی۔*
ڈاکٹر نسیم اختر نے جنوری 2007ء میں بہاء الدین زکریا یونیورسٹی ملتان کو جوائن کیا ۔

تصانیت
------

ڈاکٹر نسیم اختر نے کئی تصانیف لکھی ہے جن کے نام یہ ہیں۔

* میں تووہ ہوں ،1998ء
* سرائیکی ثقافت، 2006ء
* گوشہ عتیق فکری،2007ء
* دیوان عارض معہ ، ڈوہڑجات احمد یارفریدی،2008ء
* اماں سئیں ،2008ء
* چولستان لوک کہانیاں،2009ء
* آپا صفیہ کا تیسرا آنسو،2010ء
* سچل سرمست کا سرائیکی کلام،2011ء
* سرائیکی افسانے وچ خواتین دے مسائل ،2012ء
* سرائیکی ضرب الامثال اور سرائیکی وسیب،2014ء
* ذبح نامہ،2015ء
* دیوان سید ولایت شاہ بخاری2016ء

ان کے علاوہ درجنوں مقالات بھی شامل ہیں۔

حوالہ جات
---------
**چک نمبر 17/14 ایل** ) پنجاب پاکستان کا ایک گاؤں ہے۔

جغرافیہ
-------

چک 17/14 ایل پاکستان میں صوبہ پنجاب کے ضلع ساہیوال میں واقع ہے۔ چک 17/14 ایل کے قریب ترین قصبہ اقبال نگر ہے جو کے میاں چنوں اور چیچہ وطنی کے درمیان واقع ہے۔ یہ چک قومی شاہراہ جی ٹی روڈ سے تقریباً 5 کلومیٹر دور ہے۔

آب و ہوا
--------

چک 17/14 ایل کا موسم گرمیوں میں سخت گرم، جس کا درجہ حرارت گرمیوں میں 35 تا 40 درجے رہتا ہے اور سردیوں میں موسم خشک اور ٹھنڈا رہتا ہے جس کا درجہ حرارت تقریباً 7 تا 25 درجے ہوتا ہے۔

تاریخ
-----

14 اگست 1947ء کو جب پاکستان اور بھارت کے تقسیم ہوئی تو بہت سے مسلمان بھارت سے ہجرت کر کے پاکستان آئے۔ چک 17/14 ایل قومی شاہراہ جی ٹی روڈ سے 5 کلومیٹر دور ہے اور بہت سے لوگ یہاں بھارت کے ضلع فیروزپور سے ہجرت کر کے آئے تھے۔ مانا جاتا ہے کے اس گاؤں کو آباد کرنے میں سب سے بڑا ہاتھ صوبیدار جلال دین کا تھا۔ آج اس گاؤں میں زیادہ تر لوگ جٹ، آرائیں اور کمبوہ ہیں۔

معیشت
-----

زیادہ تر لوگوں کا تعلق شعبۂ زراعت سے ہے۔ زیادہ تر یہاں کسان گندم، چاول، کپاس اور دوسری اجناس کی کھیتی باڑی کرتے ہیں۔ کچھ لوگوں کا ذریعۂ آمدنی فروٹ فارم سے جڑا ہوا ہے اور چک 17/14 ایل ہر سال کثیر مقرار میں مالٹا اور آم پیدا کرتا ہے۔ چک 17/14 ایل میں سوئٹزرلینڈ کی مشہور کمپنی نیسلے اور پاکستانی کمپنی حلیب کے دودھ اکٹھا کرنے کے ذیلی مراکز قائم کیے ہیں جو روزانہ 10000 لیٹر دودھ اکٹھا کرتے ہیں۔

نمایاں شخصیات
-------------

**1. صوبیدار جلال دین**
آپ بھارت کے ضلع فیروزپور کیے شہر جیرا میں پیدا ہو ے آپ بلوچ رجمنٹ میں صوبیدار تھے اور دوسری جنگ عظیم میں شامل بھی تھے۔ چک 17/14 ایل کو آپ نے ہی آباد کیا اور اس کے ساتھ ساتھ آپ نے چک 13/14 ایل کو بھی آباد کیا۔ آپ جٹ خاندان سے تعلق رکھتے تھے اور آپ کا خاندان چک 17/14 ایل کا مشہور خاندان ہے۔

**2. چوہدری رشید احمد**
آپ کا شمار چک 17/14 ایل کیے سب سے تعلیم یافتہ انسانوں میں ہوتا ہے۔ آپ اس علاقے کے واحد انسان ہیں جو کے الا ئیڈ بنک آف پاکستان کے صدر رہے۔

حوالہ جات
---------

1. ↑  "آرکائیو کاپی"۔ 03 نومبر 2017 میں اصل سے آرکائیو شدہ۔ اخذ شدہ بتاریخ 03 نومبر 2017  الوسيط `|url-status=` تم تجاهله (معاونت)
**نعمت اللہ خان** (ولادت: 1 اکتوبر 1930ء – وفات: 25 فروری 2020ء) ایک پاکستانی سیاست دان تھے جنھوں نے اگست 2001ء سے جون 2005ء تک کراچی کے ناظم کی حیثیت سے خدمات انجام دیا۔

سیاسی وابستگی
-------------

آپ نے جماعت اسلامی میں شمولیت اختیار کی اور کراچی کے امیر رہے، ناظم کراچی کے عہدے کی مدت پوری ہونے کے بعد آپ کو الخدمت فاؤنڈیشن کا صدر بنا دیا گیا۔

ناظم کراچی
----------

ان کے دور نظامت کو کراچی کا سنہرا ترین دور قرار دیاجاتا ہے جو ان کی امانت ، دیانت اور صلاحیتوں کا بین ثبوت ہے۔نعمت اللہ خان میدان میں اْترے تو دنیا نے یہ منظر دیکھا کہ 4 سال کی مختصر مدت میں کراچی کا بجٹ معجزانہ طور پر 6 ارب سے بڑھ کر ریکارڈ 42 ارب تک پہنچ گیا۔ سڑکوں پر پہلی بار 300 کے قریب بڑی گرین بسیں رواں ہوگئیں۔ 18 ماڈل پارکس سمیت 300 پارکس اور 300 پلے گراؤنڈز کی ازسرنو تعمیر کی گئی طلبہ کے لیے 32نئے کالجز بنائے گئے سکولوں کا معیار اس قدر بلند ہوا کہ 4 سال کے عرصے میں اے ون اوراے گریڈز کے طلبہ کی تعداد 200 سے بڑھ کر 2000 تک پہنچ گئی 6 کالجز میں بی سی ایس پروگرام شروع ہوا توطلباء نہایت معمولی فیس کی ادائیگی کے بعد آئی ٹی گریجوایشن کرنے لگے۔ نعمت اللہ خان اہل کراچی کو جدید سہولیات سے آراستہ امراض قلب کے ہسپتال کراچی انسٹیٹوٹ آف ہارٹ کا تحفہ دیا۔کے ایم ڈی سی فیزٹو تکمیل کوپہنچا ایف ٹی سی فلائی اوور مکمل ہو چکا تھا شاہراہ قائدین اور شاہراہ فیصل فلائی اوور کا افتتاح ہورہا تھا لیاری ایکسپریس وے اورناردن بائی پاس جیسے میگا پراجیکٹس پر تیزی سے کام جاری تھا سہراب گوٹھ فلائی اوور ، قائدآباد فلائی اوور اورسب سے بڑھ کر کورنگی تک شاہفیصل ، ملیرریور برج پر تعمیر کراچی پروگرام کے تحت کام کا آغاز ہوا حسن سکوائر فلائی اوور ، کارساز فلائی اوور اور غریب آباد انڈر پاس کا سنگ بنیاد رکھا۔ کلفٹن انڈر پاس پر کام کا آغاز ہوا اسی عرصے میں کراچی کو پانی کی فراہمی کا عظیم منصوبہ کے-تھری شروع ہوا توشہریوں کو کروڑوں گیلن پانی میسر آیا۔جو ترقیاتی منصوبے شروع کیے گئے تھے میں سمجھتاہوں کے تھری منصوبہ ان میں سب سے اہم منصوبہ تھا۔ راشد منہاس روڈ ، جہانگیر روڈ ، ماڑی پور ، ڈالمیا روڈ ، مہران ہائی وے ، ابن سینا روڈ ، بائے کلاچی روڈ اور شاہراہ اورنگی سے درجنوں بڑی سڑکوں کی تعمیر کی گئی سفاری پارک کا سفاری ایریا 34 سال میں پہلی بار کھلا اور چئیرلفٹ کی تنصیب کا کام مکمل کیا گیا نعمت اللہ خان نے شہر کے لیے 29 ارب روپے کا تعمیر کراچی پروگرام منظورکرایا۔

اب کے پی جی پاکستان سٹیل اور سول ایوی ایشن اتھارٹی جیسے ادارے ترقی کے عمل میں شریک ہو گئے بے شمار قلیل مدتی ، درمیانی مدت اورطویل المدتی منصوبے تھے جو متعلقہ اداروں کو سونپ دیے گئے کراچی شہرمیں ترقیاتی کاموں کا سیلاب آیا تو جنرل پرویز مشرف نے واشگاف الفاظ میں کہاکہ تعمیر کراچی پروگرام نعمت اللہ خان کا آئیڈیا ہے اصل ہیرو وہی ہیں حیرت انگیز ترقیاتی کاموں کا کریڈٹ انہی کوجاتا ہے کراچی میں انقلابی تبدیلیاں رونمائی ہوئیں تونعمت اللہ خان کا چرچا دنیا بھرمیں ہونے لگا ورلڈگیز ڈاٹ کام نے 2005 میں بہترین مئیر کے مقابلے کے لیے پورے جنوبی ایشیا سے صرف نعمت اللہ خان کو شارٹ لسٹ کیا اوراعتراف کیا کہ اگر نعمت اللہ خان مقابلے کے قوانین کے مطابق اکتوبر2005 تک مئیر رہ جاتے تو دنیا کے 10بہترین مئیرز کے لیے مضبوط ترین امیدوار تھے۔ 4سال میں کراچی کا بجٹ محض 6 سے ریکارڈ 42ارب تک پہنچ چکا۔

حوالہ جات
---------

1. ↑  Former Karachi mayor Naimatullah Khan passes away
قریتۂ الصالحین بمقام **کمہہڑہ** ایک قدیم تاریخی بستی ہے۔ جس کو ہندوستان کے ممتاز علما و صلحا جانتے پہچانتے ہیں جو دہلی سے تقریبا ستر میل کے فاصلے پر بجا نب شمال ضلع مظفر نگر میں مظفرنگر شہر سے بجانب مشرق قریب بائیس کلومیٹر کی مسافت پر واقع ہے اور گنگ نہر شاخ انوپ شہر جولی سے مشرق کی جانب تین میل کے قریب نہر کی بغل میں یہ بستی فی الحال آباد ہے جس کے قرب و جوار اور اطراف میں چھوٹے بڑے گاؤں اور بستیاں ہیں کسی میں مسلم تناسب نصف اور کسی میں کم یا زیادہ ہے۔ کمہیڑہ مسلم اکثریت کا بڑا گاؤں ہے اس حیثیت سے علاقہ کا بڑا گاؤں مرکز شمار ہوتا ہے جسے جھوجہ بیلٹ کا صدر کہتے ہے اور یہ تاریخ کے لحاظ سے منفرد و ممتاز علما کرام وشعراء عظام اور دانشمند، صحافی، اکابرین اولیاء کرام کی توجہ کی برکت سے بہت سی خصوصیات کی حامل ہیں جس میں خصوصا مسلم تہذیب و تمدن صنعت حرفت اور سیاسی شعور کے اعتبار سے بھی بڑی اہمیت حاصل ہے۔ جو قومی سطح پر اپنی شناخت رکھے ہوئے ہیں۔

جائے وقوع
---------

کمہیڑہ ایک قدیم بستی ہے جس کا قدیم نام کہیڑہ تھا شیرشاہ شوری کے دور حکومت میں یہ بستی کوسوں دور تک آباد تھیں اس میں شیر شاہ نے رفاء عام کے لیے سرائے مسجد اور کنویں اور چھاونی بنائی،
جب ہمایوں دوبارہ 1555ء میں ایران سے واپس ہوا تو اس نے اس بستی پر لشکر کشی کی کچھ لوگ شہید ہو گئے اور کچھ جان بچا کر بھاگ گئے یعنی فوج نے صفایا کر دیا اس کے بعد ایک عرصہ تک یہ بستی غیر آباد رہی ، جس کے ثبوت میں آج تک سرائے مساجد اور بزرگوں کے مزارات اس بات کی شہادت دیتے ہیں، اب بھی اس بستی میں قدیم عمارت جو زمیں پوش ہو گئی تھی ان کے آثار آج بھی رونما ہوتے ہیں، ایک عرصہ کے بعدّ یہاں ہمایوں کا لشکر مقیم ہو گیا اور دوبارہ اس بستی کا وجود عمل میں آیا تو اس بستی کا نام کمہیڑہ ہو گیا کیونکہ یہ بستی کئی حصوں میں تقسیم ہو گئی، پھر جب سالار ضابطہ خاں، سپہ سالار ہوا تو اس نے 5شوال1185ھ مطابق8مئی1770ء بروز جمعہ کو یہاں جھوجہ برادری کے چند افراد کو اس آباد کیا،

حوالہ جات
---------

1. ↑   نوائے حق اردو
2. ↑  مرات اولیاء فارسی
علم طبیعیات میں **برقناطیسیت** یا **برقی مقناطیسیت** (electromagnetism) دراصل برقناطیسی میدان کے مطالعے کو کہا جاتا ہے۔ برقناطیسی میدان ایک ایسا میدان ہوتا ہے کہ جو اس تمام فضاء کا احاطہ کیے ہوئے ہوتا ہے جو کسی بھی ایسے ذرے کے گرد پائی جاتی ہے جو برقی طور پر بار دار کیفیت کا حامل ہو۔ جبکہ بذات خود یہ میدان اس باردار ذرے (charged particles) کے وجود اور حرکات سے متاثر ہوتا ہے۔

تاریخ
=====

برقناطیسی کے مظاہرہ کو پہلی بار 1820 میں دیکھی گئی جب ایک ڈانش سائنس دان نے یہ دیکھا کہ تار میں گزرتی ہوئی برقی رو کی وجہ سے قطب نما کی سوئی ہلتی ہے۔

برقناطیسی قوّت
--------------

طبیعیات میں، **برقناطیسی قوت** (electromagnetic force)، ایک قوت جو برقناطیسی میدان باردار زرّات پر ڈالتا ہے یا ایک قوت جو دو مختلف بار والے زرّات (یا مخالف مقناطیسی قطبین) کو کھینچتی اور ایک جیسے بار والے زرّات (یا یکساں مقناطیسی قطبین) کو دفع کرتی ہے۔ مزید سلیس تعریف اِس کی ‘‘باردار اجسام کے درمیان عمل کرنے والی قوّت’’ کے کی جاسکتی ہے۔

یہ برقناطیسی قوّت ہی ہے جو ایٹم میں برقیے اور اولیے کو یکجا رکھتی ہے اور جو جوہروں کو سالمہ بنانے کے لیے اکٹھا رکھتی ہے۔

برقناطیسیت
----------

علم طبیعیات میں برقناطیسیت یا برقی مقناطیسیت (electromagnetism) دراصل برقناطیسی میدان کے مطالعے کو کہا جاتا ہے۔ برقناطیسی میدان ایک ایسا میدان ہوتا ہے کہ جو اس تمام فضاء کا احاطہ کیے ہوئے ہوتا ہے جو کسی بھی ایسے ذرے کے گرد پائی جاتی ہے جو برقی طور پر بار دار کیفیت کا حامل ہو۔ جبکہ بذات خود یہ میدان اس باردار ذرے (charged particle) کے وجود اور حرکات سے متاثر ہوتا ہے۔

فیراڈے کا قانون
---------------

برقی امالا فیراڈے کا قانون دراصل برقناطیسییت کا بنیادی قانون ہے جو اس بات کی پیشینگوءی کرتا ہے کہ کیسے ایک مقناطیسی میدان اک برقی سرکٹ سے تعامل کر کے کتنی برقحرکی قوت پیدا کرے گا اوز اس مظہر کو برقناطیسی امالا کہتے ہیں اور یہ امالا موٹر کا بنیادی قانون ہے فیراڈے کا قانون دراصل برقناطیسییت کا بنیادیقانون ہے چو اس بات کی پیشینگوئ کرتا ہے کہ کیسے اک مقناطیسی میدان اک برقی سرکٹ سے تعامل کر کے کتنی برقحرکی قوت پیدا کرے گا اوز اس مظہر کو برقناطیسی امالا کہتے ہیں اور یہ امالا موٹر کا بنیادی قانون ہے

حوالہ جات
---------

1. ↑  "Electromagnetism"

مزید دیکھیے
-----------

* مقداری برق حرکیات

بیرونی روابط
------------

* برقناطیسی قوت
* Quarked برقناطیسی قوت - بچوں کے لیے ایک اچھا تعارف

|  |  |
| --- | --- |
|  | ویکی ذخائر پر **برقناطیسیت** سے متعلق سمعی و بصری مواد ملاحظہ کریں۔ |
**عالم امر** عالم خلق سے ماوراٗ کو عالم امر کہا جاتا ہے  یہ بغیر مادہ کے بنا ہے جس طرح عقول، نفوس اور اروح اسی کو عالم ملکوت اور عالم غیب بھی کہتے ہیں

خواجہ معصوم
-----------

عالم امر سے مراد ترکیب عناصر خالی جن کو صرف کُن کے اشارے سے پیدا کیا گیا ہے۔ عالم امر کا اطلاق امر کُن سے پیدا ہونے والی تمام مخلوق پر بھی ہوتا ہے، یہ عالم بغیر مادے کے پیدا کیا گیا ہے۔ عالم امر کے پانچوں لطائف یعنی قلب، روح، سِر، خفی، اخفٰی کی اصل جڑ عرش کے اوپر ہے مگر اللہ تعالٰی نے اپنی قدرت کاملہ سے عالم امر کے ان پانچوں لطائف کو چند جگہ انسان کے جسم میں امانت رکھ دیا ہے تاکہ انسان ذکر الٰہی کے ذریعہ ان لطائف سے فیض یاب ہو سکے اور اللہ تعالٰی کا قرب حاصل کر سکے، عالم امر کو عالم غیب، عالم ارواح، عالم لاہوت، عالم حیرت سے بھی یاد کیا جاتا ہے، ان سب کے مجموعے کو عالم مجردہ ذات بھی کہتے ہیں، آیتہ کریمہ "اَلَا لَہُ الخَلقُ وَالاَمرُ" اس میں اس عالم امر و عالم خلق کی طرف اشارہ ہے۔

تفسیر مظہری
-----------

عالم امر سے مراد مجردات ہیں، یعنی (لطائف خمسہ) قلب، روح سری، خفی اور اخفا، یہ فوق العرش ہیں اور یہ نفوس انسانیہ ملکیہ اور شیطانیہ میں یوں ساری ہیں جیسے سورج کی شعاعیں آئینہ میں ساری ہوتی ہیں۔ لائف کو عالم امر اس لیے کہتے ہیں اللہ تعالی نے ان کو کسی مادہ سے نہیں، بلکہ اپنے امر کن سے پیدا کیا اور بفوی رحمۃ اللہ علیہ فرماتے ہیں کہ سفوان بن عینیہ نے فرمایا کہ عالم امر اور عالم خلق دو مختلف چیزیں ہیں

حوالہ جات
---------

1. ↑  فرہنگ اصطلاحات تصوف،صفحہ 21،غازی عبد الکبیر منصورپوری،مغربی پاکستان اردو اکیڈمی لاہور
2. ↑  اصطلاحات صوفیہ،صفحہ 10، خواجہ شاہ محمد عبد الصمد،دلی پرنٹنگ ورکس دلی
3. ↑  مکتوباتِ معصومیہ،
4. ↑  تفسیر مظہری
راج گڑھ میں منعقدہ مجلس کی مصوری
روایت کے مطابق مہاتما بدھ کی وفات کے معاً بعد مگدھ کے دار الحکومت راج گڑھ میں بھکشوؤں کے بہت بڑے پہلے اجتماع میں اپالی نے "ونائے پٹک" (یا بدھ نظام کے قوانین) سنائی جو اس کے بقول مہاتما بدھ نے وضع کیے تھے۔ اِسی مجلس میں آنند نے "سوت پٹک" سنائی جو عقیدے اور اخلاقیات کے موضوع پر گوتم کے مواعظ کا عظیم و ضخیم مجموعہ ہے۔ کہا جاتا ہے۔ کہا جاتا ہے کہ سنگھ کی اس پہلی کونسل کی صدارت مہا کیشپ نے کی جبکہ راجا اجات شترو خود اس تقریب کا ناظم و نگران تھا۔ روایات کے مطابق یہ جلسہ 488 ق م میں موسم برسات کے دوران شروع ہوکر برابر سات ماہ تک جاری رہی۔

راج گڑھ میں سپتپرنی غار، جس کے متعلق یقین ہے کہ یہاں پہلی بدھ مجلس منعقد ہوئی۔
مغربی مورخین اور بدھی تجزیہ نگاروں کو ان روایات کی کلی صحت پر شک ہے، ان کے مطابق یہ تو تسلیم کیا جا سکتا ہے کہ اس مجلس میں بہت سے امور طے ہوئے اور یہاں جو بدھی مواد زیر بحث آیا اس کا ایک حصہ "تری پٹک" میں موجود ہے لیکن خود تری پٹک سے ایسے کئی داخلی ثبوت ملتے ہیں جن کی روشنی میں یہ واضح ہوجاتا ہے کہ اس کے اکثر حصص و اجزا گوتم بدھ کے وفات پاجانے کے بعد تیار کیے گئے۔

مزید دیکھیے
-----------

* دوسری بدھ مجلس

حوالہ جات
---------

1. ↑  The Sudarçana-vinaya-vibhâshâ (right-comprehension-vinaya-analysis): Case Han, fas. VIII. pp. 1-4. (Translated by Samghabhadra, A.D. 489. 18 fasciculi.)
2. ↑  The Record of the Compilation of the Three Pitakas and the Miscellaneous Pitaka: Case Tsang, fas. VIII. pp. 32-35. (The translator's name is lost, but the work is said to be a production of the Eastern Chin dynasty, A.D. 317-420.)
الہٰ آباد کے قریب ایک گاؤں میں پیدا ہوئے۔ آپ کا اصل نام سید اکبر حسین رضوی تھا اور تخلص اکبر۔ آپ 16 نومبر1846ء میں پیدا ہوئے۔ ابتدائی تعلیم سرکاری مدارس میں پائی اور محکمہ تعمیرات میں ملازم ہو گئے۔ 1869ء میں مختاری کا امتحان پاس کرکے نائب تحصیلدار ہوئے۔ 1870ء میں ہائی کورٹ کی مسل خوانی کی جگہ ملی۔ 1872ء میں وکالت کا امتحان پاس کیا۔ 1880ء تک وکالت کرتے رہے۔ پھر منصف مقرر ہوئے۔ 1894ء میں عدالت خفیفہ کے جج ہو گئے۔ 1898ء میں خان بہادر کا خطاب ملا۔ 1903ء میں ملازمت سے سبکدوش ہو گئے۔ انھوں نے جنگ آزادی ہند 1857ء، پہلی جنگ عظیم اور گاندھی کی امن تحریک کا ابتدائی حصہ دیکھا تھا۔

فن شعروسخن میں وحید الہ آبادی سے اصلاح لی، جاننا چاہیے کہ اکبر الہ آبادی اور شاہ اکبر داناپوری دونوں ہم سبق ہیں، ایک ہی استاد وحید الہ آبادی کے شاگرد اور ایک ہی پیر حضرت مولانا شاہ قاسم ابوالعلائی داناپوری کے مرید تھے اور حضرت قاسم شاہ اکبر داناپوری کے چچا اور پیر و مرشد تھے۔ شاہ اکبر داناپوری اپنی رباعی میں اس کا ذکر کرتے ہیں

شاگرد وحید کے ہیں دونوں اکبر

ہم مشق بھی دونوں رہے ہیں اکثر

لیکن قدرت کا صاد ان پر ہی ہوا

پتھر پتھر ہے اور جوہر جوہر
(جذبات اکبر)

اسی طرح اکبر الہ آبادی کا ایک خط شاہ اکبر داناپوری کے نام ملتا ہے جو کتاب نذر محبوب میں درج ہے۔

اکبر الہ آبادی نے اپنا الگ رنگ پیدا کیا۔ ان کی شہرت ظرافت آمیز اور طنزیہ اشعار پر مبنی ہے۔ مشرقیت کے دلدادہ اور مغربی تہذیب کی کورانہ تقلید کے سخت خلاف تھے۔ مغرب زدہ طبقے کو طنز و مزاح کی چٹکیاں لے کر راہ راست پر لانے کی کوشش کرتے تھے۔ کلام میں مس، سید، اونٹ، کالج، گانے، کلیسا، برہمن، جمن، بدھو میاں مخصوص اصطلاحیں اور علامتیں ہیں۔ مخزن لاہور نے انھیں لسان العصر خطاب دیا۔ مبطوعہ کلام تین کلیات پر مشتمل ہے۔ دو ان کی زندگی میں شائع ہو گئے تھے۔ تیسرا انتقال کے بعد شائع ہوا۔

ھڈھھدھر

اقتباسات
--------

|  |  |  |
| --- | --- | --- |
| "| تعلیم جو دی جاتی ہے ہمیں وہ کیا ہے؟ فقط بازاری ہے
جو عقل سکھائی جاتی ہے وہ کیا ہے؟ فقط سرکاری ہے
صیاد ہنر دکھلائے اگر تعلیم سے سب کچھ ممکن ہے
بلبل کے لیے کیا مشکل ہے اُلو بھی بنے اور خوش بھی رہے | "|

|  |  |  |
| --- | --- | --- |
| "| چھوڑ لٹریچر کو اپنی ہسٹری کو بھول جا
شیخ و مسجد سے تعلق ترک کر اسکول جا
چار دن کی زندگی ہے کوفت سے کیا فائدہ
کھا ڈبل روٹی، کلرکی کر، خوشی سے پھول جا | "|

|  |  |  |
| --- | --- | --- |
| "| تم شوق سے کالج میں پھلو پارک میں پھولو
جائز ہے غباروں میں اُڑو چرخ پہ جھولو
لیکن ایک سخن بندہٴ عاجز کا رہے یاد
اللہ کو اور اپنی حقیقت کو نہ بھولو | "|

اکبر قدیم روایات کے حامی تھے یہی وجہ ہے کہ دور جدید کی تبدیلیوں کا شکوہ ان کی زبان پر رہتا

بے پردہ نظر ائیں مجھے چند بیبیاں
اکبرؔ زمیں میں غیرتِ قومی سے گڑگیا

پوچھا جوان سے آپ کا پردہ کدھر گیا
کہنے لگیں کہ عقل پہ مردوں کی پڑ گیا

وفات
----

آپ کا انتقال 1921ء میں اُسی شہر میں ہوا جہاں آپ پیدا ہوئے تھے۔

حوالہ جات
---------



|  |  |
| --- | --- |
| معلومات کتب خانہ | 
* ورلڈ کیٹ آئیڈینٹیٹیز
* وی آئی اے ایف: 34698614
* ایل سی سی این: n82066720
* آئی ایس این آئی: 0000 0000 8371 5124
* جی این ڈی: 121125769
* ایس یو ڈی او سی: 128167734
* بی این ایف: cb14561118d (data)

 |
**گھر گھر تشہیر** (انگریزی: Door-to-door) ایک تشہیری مہم ہے جو عمومًا فروخت، بازار کاری، اشتہارات یا مہم جوئی میں استعمال کی جاتی ہے۔ اس میں ایک شخص یا چند اشخاص ایک گھر سے دوسرے گھر چل کر کسی مصنوعات یا خدمات کی افادیت عوام الناس کو سمجھانے کی کوشش کرتے ہیں یا پھر معلومات جمع کرتے ہیں۔ فروخت کے معاملے میں جو لوگ اس تکنیک کا سہارا لیتے وہ *سفری فروخت کار* (ٹریولنگ سیلز مین) ہوتے ہیں۔ اس تکنیک کے ذریعے ہونے والی بکری کو کبھی کبھار *راست فروخت* کہا جاتا ہے۔ اس کی ایک مختلف شکل سرد بلاوا ہوتی ہے، جس میں پہلے کسی کو فون یا کسی ذریعے سے بلایا جاتا ہے اور پھر کوئی فروخت کا نمائندہ یہ رضا مندی حاصل کرتا ہے کہ فروخت کار اس شخص کے گھر آ سکتا ہے۔

سیاسی میدان میں گھر گھر تشہیر کا استعمال
----------------------------------------

گھر گھر تشہیر کے بارے میں عالمی سطح پر یہ تسلیم کیا جا چکا ہے کہ وہ نتیجہ خیز ثابت ہوئے۔ اس سے کئی بار جب رائے دہندوں سے راست بات چیت ہوئی اور گفتگو ہوئی، تو انھیں انتخابات مخصوص پارٹیوں کی جانب کامیابی کے ساتھ راغب کیا جا سکا ہے۔ اس کوشش میں جن لوگوں سے ملاقات ہوتی ہے، وہ اکثر اپنے دیگر اہل خانہ اور دوستوں کے خیالات اور ان کی آراء کو متاثر کرنے کی کوشش کرتے ہیں۔ امیریکن اکنامک ریویو میں شائع جون 2018ء کے ایک مضمون کے مطابق، جسے ہارورڈ بزنس اسکول کے اسسٹنٹ پروفیسر وینسنٹ پونس نے لکھا تھا، یہ بیان کیا گیا ہے کیسے فرانس کے 2012ء کے صدارتی انتخابات میں بر سر اقتدار نکولس سرکوزی کے خلاف فرانسوا اولاند نے گھر گھر کی تشہیری مہم چلائی تھی اور کس طرح اس کی اثر انگیزی دیکھی گئی تھی۔ پونس کے مطابق اس مقالے میں "اولین تخمینہ ہے کہ کیسے گھر گھر تشہیر حقیقی انتخابی نتائج پر اثر انداز ہوئے تھے۔"

تاہم یہ تکنیک ہر بار کار گر یا کامیاب نہیں ہوتی۔ اس کا ثبوت بھارت کی ریاست مدھیہ پردیش میں بی جے پی کے سامنے اصحاب اقتدار سے بد ظنی کی لہر ایک بڑا چیلنج تھی۔ 2018ء میں ریاست میں انتخابات ہونے والے تھے۔ ایسے میں اس پر کچھ نیا کرنے کا دباؤ بھی تھا۔ بی جے پی سیاسی مہمات اور یاتراؤں کے لیے تو پہلے سے ہی جانی جاتی تھی لیکن ادھر وہ انتخابی جملوں ، نعروں اور شان و شوکت کی تقاریب میں بھی ماہر ہو گئی تھی۔ انتخابی سال کے دوران مدھیہ پردیش میں بی جے پی اپنی اسی خصوصیت کا بھرپور مظاہرہ کررہی تھی جس سے انتخابی ماحول اور رجحان کو بدلا جا سکے۔اس کے وزیر اعلیٰ شیو راج سنگھ چوہان کے قریب ڈھائی مہینے کے ’جن آشرواد یاترا‘ کے بعد پھر ’’بھوِش کا سندیش، خوش حال مدھیہ پردیش ‘‘ مشن کی شروعات کی تھی۔ 21 اکتوبر سے شروع کیے گئے اس مشن کے تحت بی جے پی ریاست کے عوام سے نئے آئیڈیا مانگ رہی تھی جس سے ریاست کی خوش حالی کا نقشہ بنایا جاسکے۔ 5 نومبر تک چلنے والے اس مشن کی شروعات کرتے ہوئے وزیر علیٰ شیو راج سنگھ چوہان نے کہا کہ ریاست کی خوش حالی کا روڈ میپ میں اکیلا نہیں ساڑھے سات کروڑ لوگ مل کر بنائیںگے۔ اس کے لیے گھر گھر تشہری مہم کا سہارا لیا گیا۔ اس دوران عوام سے جو بھی اچھے سجھاؤ ملیں گے، ان کی بنیاد پر ہم روڈ میپ تیار کریں گے اور اگلے 5 سالوں میں ریاست کو خوش حال مدھیہ پردیش بنائیں گے۔ تاہم یہ ساری کوششیں ناکام ہو گئی اور اصحاب اقتدار سے بد ظنی کی وجہ سے انڈین نیشنل کانگریس بر سر اقتدار ہو گئی۔

مزید دیکھیے
-----------

* اشتہارات
* فروخت
* بازار کاری

حوالہ جات
---------

1. ↑  Door-to-door canvassing campaigns can sway voter decisions
2. ↑  مدھیہ پردیش انتخابات شیو راج کو ’اینٹی انکمبنسی ‘ کا مقابلہ[*مردہ ربط*]
**نائرون سلطان اصغرعلی** (پیدائش: 28 دسمبر 1920ء، سینٹ جیمز ، ٹرینیڈاڈ اور ٹوباگو) | (انتقال: 5 نومبر 2006ء، ٹرینیڈاڈ اور ٹوباگو) ایک سابق ویسٹ انڈین کرکٹ کھلاڑی تھے جنھوں نے 1957ء میں دو ٹیسٹ کھیلے ۔

### کیریئر

اصغرعلی ایک دائیں ہاتھ کے اوپننگ بلے باز اور کبھی کبھار درمیانے درجے کے گیند باز تھے جن کا فرسٹ کلاس کرکٹ کیریئر 20 سال سے زیادہ جاری رہا لیکن اس میں صرف 50 میچ شامل تھے، جن میں سے 1957ء کے ویسٹ انڈیز کے دورہ انگلینڈ پر تھے۔ 1957ء کے علاوہ انھوں نے کسی ایک سیزن میں تین سے زیادہ فرسٹ کلاس میچ نہیں کھیلے۔ اصغرالی نے فرسٹ کلاس سنچری بنانے سے پہلے 30 سال کے تھے لیکن پھر ٹرینیڈاڈ اور ٹوباگو کے لیے بین جزیرے اور دیگر میچوں میں کئی سنچریاں بنائیں۔ انھوں نے لنکاشائر لیگ کرکٹ کھیلنے میں بھی کئی سال گزارے اور انگریزی حالات کے بارے میں ان کا علم شاید 1957ء کے دورے کے لیے ان کے انتخاب میں ایک اہم عنصر تھا۔ اس دورے نے 1950ء کی دہائی کے اوائل میں تھری ڈبلیوز (ایورٹن ویکس ، کلائیڈ والکوٹ اور فرینک وریل) کے بیٹنگ غلبے اور گارفیلڈ سوبرز ، روہن کنہائی اور کولی اسمتھ میں نئے ٹیلنٹ کے ابھرنے کے درمیان تبدیلی کی نشان دہی کی اور اصغرالی کو بیک اپ کے طور پر دیکھا گیا۔ ایک فرنٹ لائن بلے باز کی بجائے۔ لیکن کاؤنٹی گیمز میں مسلسل سکورنگ کے علاوہ ایجبسٹن میں پہلے ٹیسٹ میں غیر متوقع شکست کی وجہ سے انھیں لارڈز میں دوسرے میچ کے لیے بلایا گیا۔ اس نے پہلی اننگز میں بتھ بنایا اور نمبر 4 پر بیٹنگ کرتے ہوئے، دوسری اننگز 26 اور پھر ڈراپ کر دیا گیا۔ اوول میں آخری ٹیسٹ کے لیے واپس بلایا گیا، اس نے کل 89 میں سے 29 کا اپنا سب سے زیادہ ٹیسٹ اسکور بنایا ورل جلد ہی آؤٹ ہو گئے لیکن اصغرالی اور سوبرز جنھوں نے 39 رنز بنائے، دوسری وکٹ گرنے سے پہلے اسکور کو 68 تک لے گئے۔ آخری نو وکٹیں صرف 21 رنز پر گر گئیں۔ مجموعی طور پر 1957ء کے دورے پر اصغرالی نے 30 سے کم اوسط سے 1,011 رنز بنائے۔ اصغرعلی نے مزید کوئی ٹیسٹ نہیں کھیلا حالانکہ اس نے ٹرینیڈاڈ میں اپنے 40 کی دہائی میں فرسٹ کلاس کھیل کھیلے۔ اس کا بیٹا گریگوری ٹرینیڈاڈ اور ٹوباگو کا اول درجہ کرکٹ کھلاڑی بھی تھا۔

### انتقال

ان کا انتقال 5 نومبر 2006ء کو ٹرینیڈاڈ اینڈ ٹوباگو میں ہوا۔ اس کی عمر 86 سال تھی۔

حوالہ جات
---------
**ملا صالح مازندرانی** کا نام حسام الدین ملا محمد صالح بن احمد سروی مازندرانی ہے اور ملا صالح مازندرانی کے نام سے مشہور ہیں۔ گیارہویں صدی ہجری کے معروف شیعہ عالم اور فقیہ تھے۔ شیخ بہائی اور علامہ محمد تقی مجلسی (مجلسی اول) کے شاگردوں میں سے تھے اور مجلسی اول کے داماد تھے۔

ولادت اور حصول تعلیم
--------------------

ملا مازندرانی کی تاریخ ولادت کے بارے میں معلومات ہم تک نہیں پہنچی، لیکن مازندران شہر میں انتہائی تنگ دست وغریب گھرانے میں پیدا ہوئے۔ حصول علم کے شہر اصفہان کا رخ کیا اور وقف شدہ دینی مدرسے میں رہائش اختیار کی اور ابتدائی طالب علموں کے ماہانہ وظیفہ کم ہونے کی وجہ بہت مشکل وقت گزارا، آپ علامہ محمد تقی مجلسی کے حلقہ درس میں شریک ہونا شروع ہوئے اور دیکھتے ہی دیکھتے مایہ ناز شاگردوں میں شامل ہو گئے اور استاد کی خصوصی توجہ کا مرکز بن گئے۔ تعلیمی میدان میں مہارت وعلمی جلوے دکھانے کی وجہ سے استاد کی خصوصی عنایت ہوئی اور مجلسی اول کے داماد بن گئے۔ آمنہ بیگم بنت محمد تقی مجلسی خود بھی علوم وفنون کی ماہر تھیں۔

اساتذہ
------

* ملا صالح مازندرانی کے اساتذہ میں
* علامہ محمد تقی مجلسی،
* ملا حسن علی بن عبد اللہ تستری،
* ملا عبد اللہ بن محسن تستری،
* بہاء الدین عاملی معروف بہ شیخ بہائی،

قابل ذکر ہیں۔

تالیفات
-------

ان کی تالیفات میں

* شرح اصول کافی،
* الدائر السائر،
* شرح زبدۃ الاصول،
* شرح المعالم،
* شرح روضہ کافی،
* شرح من لا یحضرہ الفقیہ،

شامل ہیں۔

وفات
----

آپ کی وفات اعیان الشیعہ اور روضات الجنات کے مطابق 1081 ہجری میں ہوئی جبکہ کتاب جامع الرواة نے ان کی وفات کا سن 1086 ہجری ذکر کیا ہے۔ ان کے اپنے استاد علامہ محمد تقی مجلسی کے جوار میں جامع مسجد اصفہان میں دفن کیا گیا۔

حوالہ جات
---------

1. ↑  تهرانی، الذریعة ج 14 ص 27.
2. ↑  مازندرانی، شرح الکافی، 1382ق، ج1، ص2.